
Akcijski plan suzbijanja diskriminacije za 2025. godinu[footnoteRef:1] (u daljnjem tekstu: Akcijski plan) jedan je od dva provedbena akta Nacionalnog plana zaštite i promicanja ljudskih prava i suzbijanja diskriminacije za razdoblje do 2027. godine (u daljnjem tekstu: Nacionalni plan). Osim kroz nacionalno zakonodavstvo, Republika Hrvatska je jačala svoj sustav suzbijanja diskriminacije kroz strateške i operativne dokumente za zaštitu i promicanje ljudskih prava te nacionalne planove za borbu protiv diskriminacije s ciljem podizanja javne svijesti o pravu na nediskriminaciju, promicanja međusobnog poštivanja građana i veće tolerancije u društvu putem postizanja odgovarajućeg predstavljanja diskriminiranih društvenih skupina na svim razinama vlasti, jačanja njihovog sudjelovanja u društvenom životu, prihvaćanja različitosti, edukacije državnih službenika i pravosudnih dužnosnika o značenju suzbijanja svih pojavnih oblika diskriminacije. Ovim planom osigurava se realizacija dva posebna cilja Nacionalnog plana: Posebni cilj 5. Unaprjeđenje prevencije diskriminacije i pružanje podrške žrtvama diskriminacije te Posebni cilj 6. Unaprjeđenje mehanizama suzbijanja zločina iz mržnje te jačanje svijesti o važnosti borbe protiv rasizma, ksenofobije i ostalih oblika nesnošljivosti te poticanje kulture sjećanja na žrtve genocida. [1:  Odluka o donošenju Akcijskog plana zaštite i promicanja ljudskih prava za 2025. godinu i Akcijskog plana suzbijanja diskriminacije za 2025. godinu („Narodne novine“, broj 31/25.)
] 

Provedbom Akcijskog plana nastojalo se osigurati djelovanje u područjima koja su prepoznata kao posebno značajna za prevenciju diskriminacije i promicanje jednakosti te osigurati nadogradnja postojećih mjera drugih javnih politika kojima su propisane mjere za unapređivanje zaštite od diskriminacije.[footnoteRef:2] U različitim područjima društveno – gospodarskog života pojedine skupine prepoznate su kao posebno ranjive. Među njima se posebice ističu: osobe starije životne dobi (otežan pristup skrbi i povećan rizik od siromaštva), osobe s invaliditetom i kroničnim bolestima (otežan pristup zdravstvenoj skrbi), jednoroditeljske obitelji (povećan rizik od siromaštva slijedom nezaposlenosti), beskućnici (otežan pristup javnim uslugama, javnom prijevozu), žene (povećan stres i rizik od zaraze za osobe koje rade u pomažućim zanimanjima, češće u riziku od nasilja u obitelji), osobe u institucionalnom okruženju (zatvorenici, osobe u prihvatilištima za tražitelje međunarodne zaštite), djeca slabijeg socioekonomskog statusa (otežano redovito pohađanje nastave, pristup tehnologijama za praćenje nastave i gradiva, pristup internetu), osobe koje žive u neadekvatnim stambenim uvjetima (u prenapučenim prostorima, kućanstva koja nemaju tekuću vodu), osobe koje su prolazile/ze kroz tretmane dugotrajnih liječenja (onkološki bolesnici, transrodne osobe) te osobe koje su u svojim domovima i sredinama izvrgnute mržnji i/ili nasilju iz raznih razloga i druge skupine čiji je položaj posebno ugrožen. Pri tome su određene mjere i aktivnosti vezane uz ranjive društvene skupine (poput osoba s invaliditetom, osoba starije životne dobi, pripadnika romske nacionalne manjine) za koje su izrađeni ili planirani zasebni akti strateškog planiranja prikazani u tim dijelovima isključeni kao ciljne skupine mjera provedbe Akcijskog plana kako bi se izbjeglo udvostručavanje resursa. Nastojalo se postizanje ostvarivanje jednakih prilika, posebice za češće diskriminirane skupine[footnoteRef:3] i u određenim područjima života[footnoteRef:4]. [2:  Nacionalni plan borbe protiv siromaštva i socijalne isključenosti za razdoblje od 2021. do 2027. godine, Nacionalni plan izjednačavanja mogućnosti za osobe s invaliditetom za razdoblje od 2021. do 2027. godine, Nacionalni plan za uključivanje Roma za razdoblje od 2021. do 2027. godine, Nacionalni plan za ravnopravnost spolova za razdoblje do 2027. godine.]  [3:  Izraz „češće diskriminirane skupine“ u ovom dokumentu koristi se kako bi se djelovanje na suzbijanju diskriminacije posebno usmjerilo na pojave diskriminacije temeljem onih osnova zbog kojih građani češće doživljavaju nejednako postupanje. Češće diskriminirane skupine definirane su prema podacima iz izvješća pučke pravobraniteljice u kojemu su izneseni objedinjeni podaci o pritužbama na diskriminaciju svih pravobraniteljskih institucija te analizirane pojave diskriminacije, kao i prema podacima iz relevantnih istraživanja. Prema posljednjim dostupnim statističkim podacima pučke pravobraniteljice najučestalija je diskriminacija temeljem rase, etničke pripadnosti i boje kože te nacionalnog podrijetla (pripadnici srpske i romske nacionalne manjine te migranti), zdravstvenog stanja, dobi te imovnog stanja. Prema podacima posebnih pravobraniteljica, diskriminacija je učestala temeljem spola, bračnog ili obiteljskog statusa, spolne orijentacije, rodnog identiteta i izražavanja te invaliditeta.]  [4:  Prema posljednjim dostupnim statističkim podacima pučke pravobraniteljice i posebnih pravobraniteljica najučestalija je diskriminacija na područjima: zapošljavanje i rad, pristup dobrima i uslugama, obrazovanje i stanovanje.] 

Izradu ovog izvješća koordinirao je Ured za ljudska prava i prava nacionalnih manjina, a podatke su dostavili nositelji aktivnosti u Akcijskom planu: Ministarstvo vanjskih i europskih poslova, Ministarstvo unutarnjih poslova, Ministarstvo znanosti, obrazovanja i mladih, Ministarstvo prostornoga uređenja, graditeljstva i državne imovine, Ministarstvo pravosuđa, uprave i digitalne transformacije, Agencija za odgoj i obrazovanje, Hrvatski zavod za javno zdravstvo, Ured za ravnopravnost spolova te Ured za ljudska prava i prava nacionalnih manjina. 
U Državnom proračunu Republike Hrvatske za provođenje Akcijskog plana u 2025. godini na pozicijama nadležnih tijela i nositelja mjera utrošena su sredstva u ukupnom iznosu od 24.666.969,26 eura, od čega je 23.787.689,85 eura iz sredstava fondova Europske unije i drugih izvora.
[bookmark: _Toc164760688][bookmark: _Hlk165547962]
SAŽETAK

Tijekom 2025. godine u okviru Akcijskog plana suzbijanja diskriminacije unutar devet mjera provedeno je 20 aktivnosti. Aktivnosti planirane u okviru Europskog socijalnog fonda plus (ESF+), nisu provedene, ali se njihova realizacija očekuje tijekom 2026 – 2027. godine. Naime, 30. siječnja 2026. godine Ministarstvo rada, mirovinskoga sustava, obitelji i socijalne politike, objavilo je Poziv na dostavu projektnog prijedloga za izravnu dodjelu[footnoteRef:5] „Podrška jednakosti“, u ukupnom iznosu 4.000.000,00 eura.  [5:  https://eufondovi.gov.hr/objavljen-poziv-podrska-jednakosti-za-izravnu-dodjelu-bespovratnih-sredstava/
] 

Za ostvarenje posebnog cilja 5. Unaprjeđenje prevencije diskriminacije i pružanje podrške žrtvama diskriminacije Akcijskim planom predviđena je provedba 16 aktivnosti unutar 6 mjera. Tijekom 2025. godine provedeno je 10 aktivnosti. 
Za ispunjenje operativne mjere 5.1. Unaprijediti kompetencije javnih i državnih službenika za djelovanje u području suzbijanja diskriminacije, Državna škola za javnu upravu je započela izradu e-sadržaja kojim se želi osigurati da javni i državni službenici i službenici zaposleni u jedinicama lokalne i područne (regionalne) samouprave posjeduju potrebna znanja, vještine i osviještenost za učinkovito djelovanje u području suzbijanja diskriminacije. Ujedno je u suradnji s Ministarstvom pravosuđa, uprave i digitalne transformacije, održala dvije radionice na temu „Primjena Ustavnog zakona o pravima nacionalnih manjina“ za 31 sudionika.
Državni ispit[footnoteRef:6] i predmet ispitivanja Ustavno ustrojstvo, pristup informacijama i zabrana diskriminacije, sadrži odredbe Zakona o suzbijanju diskriminacije i Zakona o ravnopravnosti spolova. Stoga su u ispitima / ispitnim inačicama iz predmeta Ustavno ustrojstvo, pristup informacijama i zabrana diskriminacije bili uključeni sadržaji koji se odnose na zabranu diskriminacije / ravnopravnost spolova. Ujedno, Ministarstvo pravosuđa, uprave i digitalne transformacije je u 2025. godini izradilo nove ispitne materijale (ispitni zadatci) sa sadržajima koji se odnose na zabranu diskriminacije / ravnopravnost spolova. Tijekom izvještajnog razdoblja državnom ispitu pristupilo je 4623 kandidata. [6:  Odredbama članka 78. Zakona o državnim službenicima (Narodne novine, br. 155/23., 85/24.) propisan je probni rad za osobe koje se primaju na neodređeno vrijeme u trajanju od tri mjeseca, a za vježbenike (osobe sa završenim obrazovanjem određene razine i struke, bez radnog iskustva na odgovarajućim poslovima ili s radnim iskustvom kraćim od 12 mjeseci), probni rad (vježbenički staž) traje 12 mjeseci, s tim da vježbenici mogu najranije tri mjeseca prije isteka probnoga rada pristupiti polaganju državnog ispita.] 

Ministarstvo znanosti, obrazovanja i mladih i Agencija za odgoj i obrazovanje održali su brojne stručne skupove i edukacije za odgojno-obrazovne radnike (6516 polaznika), prije svega odgajatelje, učitelje, nastavnike, stručne suradnike i ravnatelje, na temu sprječavanje predrasuda i diskriminirajućih stajališta te osiguravanja poštenog i odgovarajućeg postupanja prema žrtvama diskriminacije. Stručne teme povezane direktno ili indirektno s promocijom ljudskih prava, prevencijom diskriminacije i nasilja, planirane su u Katalogu stručnih skupova Agencije za odgoj i obrazovanje za 2025. godinu. Uz edukacije na razini Agencije za odgoj i obrazovanje, voditelji županijskih stručnih vijeća proveli su po tri stručna skupa na županijskoj razini na kojima su uvrštene i navedene teme. 
Ured za ljudska prava i prava nacionalnih manjina, u suradnji s Akademijom socijalne skrbi, pokrenuo je 1. rujna 2025. godine online stručni tečaj o nediskriminaciji i zaštiti prava ranjivih skupina u sustavu socijalne skrbi. Stručno osposobljavanje organizirano je radi razvoja vještina za protudiskriminacijsko djelovanje u socijalnom radu, razumijevanja sustava zaštite ljudskih prava i tumačenja nacionalnih propisa u skladu s Konvencijom za zaštitu ljudskih prava i temeljnih sloboda. U razdoblju od 1. rujna do 31. prosinca 2025. godine na edukaciju se registriralo 642 polaznika. Stručni tečaj bit će dostupan svim zainteresiranim zaposlenicima u sustavu socijalne skrbi do 31. kolovoza 2026. godine.
U okviru mjere 5.3.[footnoteRef:7] Podržati razvoj sustava podrške žrtvama diskriminacije, Ministarstvo znanosti, obrazovanja i mladih provodilo je aktivnosti s ciljem olakšavanja ostvarivanja prava, posebno za češće diskriminirane skupine te pružanja izravne podrške žrtvama diskriminacije u osnovnim i srednjim školama. Financirala se izravna pomoć i podrška žrtvama uz preventivne programe i intervencije tima za krizne intervencije. Radilo se na jačanju sustava prijava svih oblika nasilja u odgojno-obrazovnim ustanovama prema žrtvama diskriminacije sukladno Pravilniku o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima („Narodne novine“, broj 132/13.). [7:  Mjera 5.2. Nacionalnog plana zaštite i promicanja ljudskih prava i suzbijanja diskriminacije za razdoblje do 2027. godine „Stvaranje preduvjeta za provedbu projekta Podrška jednakosti kroz snažniji sustav i planiranje“ se ne navodi u ovom Izvješću jer je mjera ostvarena tijekom 2023. godine.] 

Prema nalazima godišnjih izvještaja pravobraniteljskih institucija pritužbe na diskriminaciju su najčešće u području rada i zapošljavanja, pristupa zdravstvu i stanovanju. Radi ostvarenja mjere 5.5. Povećati svijest poslovne zajednice o zabrani diskriminacije skupina koje štiti Zakon o suzbijanju diskriminacije i Zakon o ravnopravnosti spolova, Ured za ljudska prava i prava nacionalnih manjina od 1. rujna 2025. provodi online edukacije o nediskriminaciji s naglaskom na anti-diskriminacijsko zakonodavstvo, pojave diskriminacije kod zapošljavanja i na radu te primjere dobre prakse u promicanju jednakosti. Cilj je informirati i osvijestiti sudionike o njihovoj odgovornosti za stvaranje radnog okruženja oslobođenog od diskriminacije i dužnosti zaštite dostojanstva radnika. Edukacije su prvenstveno namijenjene zaposlenicima sindikata koji pružaju pravnu pomoć, stručnjacima za ljudske potencijale, rukovoditeljima poduzeća i radničkim predstavnicima (povjerenici za zaštitu dostojanstva radnika, sindikalni predstavnici, članovi radničkih vijeća). U navedenom razdoblju edukaciju je odslušalo i uspješno riješilo završni test 9 predstavnika sindikata i 11 predstavnika poslodavaca. 
Provedbom mjere 5.6. Prevencija nejednakosti u pristupu zdravstvenoj zaštiti s posebnim naglaskom na skupine koje štiti Zakon o suzbijanju diskriminacije i Zakon o ravnopravnosti spolova, Hrvatski zavod za javno zdravstvo u suradnji s Ministarstvom zdravstva, tijekom 2025. godine održalo je sedam edukacija za usavršavanje i senzibilizaciju zdravstvenih i drugih stručnih radnika o nejednakom postupanju i za rad s posebno ugroženim skupinama (kao što su osobe s problemom ovisnosti, starije osobe, osobe s invaliditetom i pripadnici nacionalnih manjina) te kako olakšati pristup zdravstvenoj zaštiti.
Doprinosi ostvarenju mjere 5.7. Unaprijediti uvjete za ostvarenje prava na stanovanje za skupine u riziku od diskriminacije u stambenim politikama vidljivi su kroz provedenu aktivnost Ministarstva prostornoga uređenja, graditeljstva i državne imovine. Ministarstvo prostornoga uređenja, graditeljstva i državne imovine je tijekom 2025. godine započeo radove na 106 višestambenih zgrada, od toga su radovi okončani na 27 zgrada, a preostale zgrade se planiraju završiti do 30. lipnja 2026. godine. Nastavno na Zaključak Vlade RH od 19. listopada 2023. godine („Narodne novine“, broj 122/23.), a sukladno nacionalnim programima energetske obnove stambenih zgrada, radi smanjenja posljedica energetske krize i smanjenja energetskih potreba za grijanje/hlađenje stambenih zgrada, osigurana su financijska sredstva u iznosu od 25 milijuna EUR u svrhu energetske obnove obiteljskih kuća građana u riziku od energetskog siromaštva. Fond za zaštitu okoliša i energetsku učinkovitost je u 2025. godini u suradnji s Ministarstvom prostornog uređenja, graditeljstva i državne imovine i Ministarstvom zaštite okoliša i zelene tranzicije, nastavio aktivnosti započete u 2024. godini na pripremi dva nova javna poziva za financiranje energetske obnove obiteljskih kuća namijenjena ranjivim skupinama građana. 
Radi postizanja posebnog cilja 6. Unaprjeđenje mehanizama suzbijanja zločina iz mržnje te jačanje svijesti o važnosti borbe protiv rasizma, ksenofobije i ostalih oblika nesnošljivosti te poticanje kulture sjećanja na žrtve genocida, u okviru 3 mjere provedeno je 10 aktivnosti.

Unutar mjere 6.1. Učinkovita koordinacija međuresorne suradnje, praćenje i analiza pojavnosti zločina iz mržnje, kako bi se osigurala kontinuirana međuresorna suradnja, transparentnost i vidljivost podataka o slučajevima zločina iz mržnje čije prikupljanje koordinira Ured za ljudska prava i prava nacionalnih manjina, kontinuirano su se održavali sastanci Radne skupine za zločin iz mržnje. Također, sukladno Protokolu o postupanju u slučaju zločina iz mržnje („Narodne novine“, broj 44/21.), Ured je prikupio i objavio statističke podatke za 2024. godinu na mrežnim stranicama Ureda u travnju 2025. godine. Ujedno, prikupljeni i objavljeni podaci o slučajevima zločina iz mržnje/govora mržnje raščlanjeni su po diskriminacijskim osnovama: počinjeni zbog rasne pripadnosti, boje kože, vjeroispovijesti, nacionalnog ili etničkog podrijetla, jezika, invaliditeta, spola, spolnog opredjeljenja, rodnog identiteta ili kakvih drugih osobina žrtve navedenog kaznenog/prekršajnog djela.

Mjera 6.2. Unaprijediti prevenciju zločina iz mržnje i govora mržnje provedena je kroz aktivnosti Ureda za ravnopravnost spolova, Pravosudne akademije, Ministarstva znanosti, obrazovanja i mladi i Ministarstva unutarnjih poslova. Ured za ravnopravnost spolova je svojim javnim priopćenjem obilježio Međunarodni dan borbe protiv homofobije, bifobije i transfobije. Pravosudna akademija je u 2025. godini organizirala sedam edukacija za ukupno 113 polaznika, kaznene i prekršajne suce i sudske savjetnike te zamjenike državnih odvjetnika i državnoodvjetničke savjetnike, na teme: „Zločin iz mržnje i govor mržnje“ (s naglaskom na antisemitizam, kroz diskriminatorne motive vjeroispovijesti ili etničkog podrijetla te o prepoznavanju odobravanja ili poricanja holokausta kao pojavnog oblika kaznenog djela javnog poticanja na nasilje i mržnju iz članka 325. Kaznenog zakona („Narodne novine“, br. 125/11., 144/12., 56/15., 61/15., 101/17., 118/18., 126/19., 84/21., 114/22., 114/23., 36/24. i 136/25.), „Zločin iz mržnje, istrage kaznenih djela i kvaliteta obrazloženja sudskih odluka“, „Zločin iz mržnje - u svjetlu prakse sudova Republike Hrvatske i Europskog suda za ljudska prava“. 
Ministarstvo znanosti, obrazovanja i mladih je u sklopu Natječaja za dodjelu bespovratnih sredstava projektima udruga u području izvaninstitucionalnog odgoja i obrazovanja djece i mladih financiralo 28 projekata prijavljenih u prioritetnom području: Promicanje socijalne uključenosti te očuvanja nacionalnoga i lokalnoga identiteta - potpodručja: Odgoj i obrazovanje za osobni i socijalni razvoj, solidarnost, socijalnu uključenost i opće ljudske vrijednosti; Odgoj i obrazovanje za mir i nenasilno rješavanje sukoba; Odgoj i obrazovanje za ljudska prava, odgovornost i aktivno građanstvo; Odgoj i obrazovanje o pravima i očuvanju identiteta nacionalnih manjina, interkulturalizmu i multikulturalizmu.
Ministarstvo unutarnjih poslova u suradnji s nadležnim državnim institucijama, sportskim organizacijama, organizacijama civilnog društva, medijima, odgojno-obrazovnim ustanovama i istaknutim članovima društvene zajednice sustavno i kontinuirano provodilo preventivno edukativne aktivnosti, projekte i programe usmjerene na prevenciju nasilja motiviranog predrasudama ili mržnjom kao i prevenciju svih oblika govora mržnje, osobito na sportskim natjecanjima. Navedene aktivnosti provodile su se u sklopu projekata „Zajedno protiv govora mržnje“ te „Budi navijač a ne razbijač“ Projekti se provode na području cijele Republike Hrvatske. Projekt „Zajedno protiv govora mržnje“ je kroz 1754 različitih preventivnih aktivnosti (predavanja, stručni skupovi, javne manifestacije) obuhvatio preko 12653 osoba. U sklopu projekta „Budi navijač a ne razbijač“ održano je više od 1496 preventivnih aktivnosti kojima je obuhvaćeno više od 5629 osoba.  
Ujedno, Ministarstvo unutarnjih poslova kontinuirano provodi edukacije studenata dva studijska programa Veleučilišta kriminalistike i javne sigurnosti na teme zaštite ljudskih prava i zločina iz mržnje i edukacije učenika i polaznika Policijske škole „Josip Jović“ na teme zaštite ljudskih prava i nediskriminacije.
Ministarstvo unutarnjih poslova kroz mjeru 6.3. Jačati svijest o žrtvama genocida (uključujući Holokaust i Samudaripen) provodi edukacije na Policijskoj školi „Josip Jović” kroz tri oblika temeljnog obrazovanja za zanimanje policajac/policajka na teme vezane uz jačanje svijesti o važnosti borbe protiv rasizma, ksenofobije i ostalih oblika nesnošljivosti te svijesti o žrtvama genocida obuhvaćene u sljedećim modulima: Temeljna ljudska prava, integritet i komunikacija, Policijske ovlasti, Kaznena djela i kriminalističko istraživanje (koja uključuje i kriminalističku prevenciju), kao i u okviru dodatnih psihologijskih tema u navedenim modulima. Kroz izvannastavne aktivnosti i obilježavanje značajnijih datuma, jačaju se kompetencije budućih policijskih službenika vezano uz zaštitu ljudskih prava, kao i jačanju svijesti o žrtvama zločina protiv čovječnosti i genocida.
Ministarstvo znanosti, obrazovanja i mladih je omogućilo svim zainteresiranima odgojno-obrazovnim ustanovama u RH realizaciju terenske nastave u Spomen području Jasenovac kako bi učenici osmih razreda osnovne škole te učenici srednjih škola, uz stručnu pripremu i stručno vođenje, mogli unaprijediti znanje o Holokaustu i genocidu te spoznati razmjere i posljedice počinjenih zločina protiv čovječnosti. U 2025. svoj interes za realizaciju terenske nastave u Spomen području Jasenovac iskazalo je 49 škola, od toga 29 osnovnih i 20 srednjih škola u Republici Hrvatskoj.
Ujedno, tijekom 2025. započela je provedba aktivnosti sudjelovanje hrvatskih učenika i nastavnika u stvaranju Europske mreže mladih ambasadora Holokausta u sklopu EU projekta NESHAMA te su na hrvatski jezik prevedene UNESCO-ove publikacije Vodič za nastavnike „Suprotstavljanje poricanju i iskrivljavanju istine o Holokaustu kroz obrazovanje" i „Suprotstavljanje poricanju i iskrivljavanju istine o Holokaustu kroz obrazovanje / Nastavne jedinice za srednjoškolsko obrazovanje" 

[bookmark: _Toc164760690]POSEBNI CILJ 5. UNAPRJEĐENJE PREVENCIJE DISKRIMINACIJE I PRUŽANJE PODRŠKE ŽRTVAMA DISKRIMINACIJE

Svrha provedbe mjera i aktivnosti:
· jačanje kapaciteta ključnih dionika zaduženih za provedbu Zakona o suzbijanju diskriminacije
· stvaranje preduvjeta i kapaciteta za uspješnu provedbu sveobuhvatnog projekta Podrška jednakosti kroz snažniji sustav i planiranje u razdoblju od 2024. do 2029. 
· omogućavanje sustavne podrške dionicima koji rade na pružanju podrške žrtvama na nacionalnoj i lokalnoj razini kroz dodjelu financijskih potpora braniteljima ljudskih prava i drugim relevantnim dionicima za provedbu aktivnosti izravne i neizravne podrške žrtvama nejednakog postupanja
· unaprjeđenje mehanizama praćenja jednakosti i stanja ljudskih prava na nacionalnoj razini i analize struktura/oblika diskriminacije i/ili nejednakosti u društvu
· osvještavanje predstavnika poslovne zajednice, primarno osobe zaposlene na rukovodećim pozicijama i stručnjake za razvoj ljudskih potencijala o obvezama koje proizlaze iz zakonodavnog okvira te informiranje o individualnim pravima i odgovornostima kada su u pitanju nediskriminacija, različitost, osjetljivost i uključivost na radnom mjestu 
· informiranje i podizanje svijesti o potrebama društvenih skupina koje su u posebnom riziku od diskriminacije, prepoznavanje oblika nejednakog postupanja kao i poticanje na razvoj procedura i preporuka kroz koje bi se preveniralo nejednako postupanje u pristupu zdravstvenoj zaštiti
· osnaživanje i unapređenje socijalne uključenosti pojedinaca i skupina u području standarda stanovanja, unapređenje uvjeta za pristojan životni standard
Ostvarene vrijednosti pokazatelja uspješnosti   
	POKAZATELJ UČINKA
	POČETNA VRIJEDNOST
	CILJANA VRIJEDNOST
	OSTVARENA VRIJEDNOST U 2025.

	Udio ispitanika koji su se osobno osjećali diskriminiranim u proteklih 12 mjeseci
	17 % (2019)
	3 % (2027)
	Nema dostupnih podataka

	Udio državnih i javnih službenika koji su tijekom 12 mjeseci završili izobrazbu u području suzbijanja diskriminacije
	0.49 (2021)
	5 % (2027)
	6,7 %

	Ukupan broj pritužbi na diskriminaciju po kojima su postupale
pravobraniteljske institucije
	1308 (2021)
	1439  (2027)
	
1244




Od 17 osnova diskriminacije[footnoteRef:8] Zakona o suzbijanju diskriminacije („Narodne novine“ br. 85/08., 112/12.), prema godišnjim izvještajima Ureda pučke pravobraniteljice kao središnjeg tijela za suzbijanje od diskriminacije u objedinjenim podacima svih pravobraniteljskih institucija najčešća osnova pritužbi na diskriminaciju je temeljem spola (531) i bračnog ili obiteljskog statusa (78), invaliditeta (232), rase, etničke pripadnosti ili boje kože (63), spolne orijentacije i rodnog identiteta ili izražavanja (57), a 90 pritužbi se odnosi na višestruku diskriminaciju.  [8:  Rase ili etničke pripadnosti ili boje kože, spola, jezika, vjere, političkog ili drugog uvjerenja, nacionalnog ili socijalnog podrijetla, imovnog stanja, članstva u sindikatu, obrazovanja, društvenog položaja, bračnog ili obiteljskog statusa, dobi, zdravstvenog stanja, invaliditeta, genetskog naslijeđa, rodnog identiteta, izražavanja ili spolne orijentacije.

] 

Mjera 5.1. Unaprijediti kompetencije javnih i državnih službenika za djelovanje u području suzbijanja diskriminacije
Aktivnost 5.1.1. Izrada e-sadržaja kojim će se provoditi sustavne edukacije u području suzbijanja diskriminacije
Nositelj provedbe: Državna škola za javnu upravu
Sunositelj provedbe: Ured za ravnopravnost spolova
Tijekom 2025. Državna škola za javnu upravu, kroz pripremne sastanke sa sunositeljima provedbe i dostavom doprinosa za izradu nastavnog programa iz područja suzbijanja diskriminacije i zaštite i promicanja ravnopravnosti spolova, je započela izradu e-sadržaja kojim se želi osigurati da javni i državni službenici i službenici zaposleni u jedinicama lokalne i područne (regionalne) samouprave posjeduju potrebna znanja, vještine i osviještenost za učinkovito djelovanje u području suzbijanja diskriminacije. U okviru e-sadržaja posebno će se obraditi tema diskriminacije češće diskriminiranih skupina poput nacionalnih manjina, djece, žena, LGBTIQ osoba i starijih osoba.
	POKAZATELJI PROVEDBE i POKAZATELJI uspješnosti provedbe
	
Broj održanih pripremnih sastanaka

	
Broj sudionika sastanaka

	Broj zaprimljenih doprinosa

	Pokazatelji provedbe u 2025. godini
	
2
	

	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	Administracija i upravljanje
A629000   - 11
	/
	/

	ROK PROVEDBE AKTIVNOSTI
	IV. kvartal 2025.



Aktivnost 5.1.2. Jačanje kapaciteta službenika jedinica lokalne i područne (regionalne) samouprave na područjima naseljenim nacionalnim manjinama
Nositelj provedbe aktivnosti: Ministarstvo pravosuđa, uprave i digitalne transformacije; 
Izbori za članove vijeća i predstavnike nacionalnih manjina u jedinicama lokalne i područne (regionalne) samouprave održani su 7. svibnja 2025. godine. Nakon konstituiranja, vijeća nacionalnih manjina dužna su podnijeti zahtjev za upis ili prijavu promjene u Registru vijeća, koordinacija vijeća i predstavnika nacionalnih manjina koji vodi Ministarstvo pravosuđa, uprave i digitalne transformacije. Prilikom rješavanja zahtjeva za upis u Registar, primijećeno je da određeni broj jedinica lokalne i područne (regionalne) samouprave nije pravilno proveo konstituirajuću sjednicu za vijeća nacionalnih manjina zbog čega je bilo potrebno zatražiti nadopunu dokumentacije i čak u nekim slučajevima ponoviti konstituirajuću sjednicu, što znatno produljuje trajanje postupka za upis u Registar.
Stoga je potrebno provesti edukacije službenika jedinica lokalne i područne (regionalne) samouprave na područjima naseljenim nacionalnim manjinama, kako bi se nakon sljedećih izbora za članove vijeća i predstavnike nacionalnih manjina ubrzala dinamika upisa u Registar.
Budući se sljedeći izbori za članove vijeća i predstavnike nacionalnih manjina održavaju 2027., u 2025. bilo je planirano provesti dvije edukacije, dok će se većina edukacija provoditi u 2026. i 2027. prije izbora.
U organizaciji Državne škole za javnu upravu u 2025. održane su dvije radionice „Primjena Ustavnog zakona o pravima nacionalnih manjina“. Prva radionica održana je on-line 14. siječnja 2025. i na noj je sudjelovalo 26 polaznika. Druga radionica održana je 3. prosinca 2025. u prostorijama Državne škole za javnu upravu i na njoj je sudjelovalo 5 polaznika.

	POKAZATELJI PROVEDBE i POKAZATELJI uspješnosti provedbe
	Broj održanih edukacija

	Broj sudionika edukacija

	

	Pokazatelji provedbe u 2025. godini
	
2
	
31
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	Administracija i upravljanje
A629000   - 11
	/
	/

	ROK PROVEDBE AKTIVNOSTI
	IV. kvartal 2025.



Aktivnost 5.1.3. Uključivanje sadržaja koji se odnose na Zakon o suzbijanju diskriminacije i Zakon o ravnopravnosti spolova u državni ispit
Nositelj provedbe: Ministarstvo pravosuđa, uprave i digitalne transformacije; 
Sunositelji provedbe: Stručna radna skupina za razvoj ispitnih materijala iz predmeta državnog ispita – Ustavno ustrojstvo, pristup informacijama i zabrana diskriminacije, Usluga održavanja Aplikacije za polaganje državnog ispita (ADI sustav)
Opis provedbe aktivnosti
Jedan od predmeta ispitivanja na državnom ispitu jest Ustavno ustrojstvo, pristup informacijama i zabrana diskriminacije. U Ispitnome katalogu za državni ispit koji je temeljni dokument kojim se jasno opisuje što će se i kako ispitivati na državnome ispitu, jedno od potpodručja ispitivanja iz navedenog predmeta za I. i II. razinu ispita jest Zabrana diskriminacije i ravnopravnost spolova. U popisu pravnih izvora iz navedenog predmeta na temelju kojih se kandidati trebaju pripremati za polaganje državnog ispita nalaze se Zakon o suzbijanju diskriminacije i Zakon o ravnopravnosti spolova. Stoga su u ispitima / ispitnim inačicama iz predmeta Ustavno ustrojstvo, pristup informacijama i zabrana diskriminacije koje su provedene u 2025. godini bili uključeni sadržaji koji se odnose na zabranu diskriminacije / ravnopravnost spolova. Također su u 2025. godini izrađeni novi ispitni materijali (ispitni zadatci) sa sadržajima koji se odnose na zabranu diskriminacije / ravnopravnost spolova.

	POKAZATELJI PROVEDBE i POKAZATELJI uspješnosti provedbe
	Broj novih sadržaja uključenih u ispitne materijale
	Broj kandidata koji polažu državni ispit
	Broj usluge održavanja i nadogradnje ADI sustava

	Pokazatelji provedbe u 2025. godini
	15
	4623
	1

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A830002
77.760 EUR

	/
	/

	ROK PROVEDBE AKTIVNOSTI
	IV. kvartal 2025.



Aktivnost 5.1.4. Uključivanje sadržaja koji se odnose na suzbijanje diskriminacije u dva programa e-učenja - pripreme za polaganje državnoga ispita za novoprimljene državne službenike
Nositelj provedbe: Ministarstvo pravosuđa, uprave i digitalne transformacije; 
Sunositelji provedbe: Stručna radna skupina za razvoj ispitnih materijala iz predmeta državnog ispita – Ustavno ustrojstvo, pristup informacijama i zabrana diskriminacije
Opis provedbe aktivnosti
Svim kandidatima koji imaju obvezu polaganja državnog ispita omogućeno je pohađanje programa e-učenja – pripreme za polaganje državnog ispita za I. i II. razinu ispita putem sustava za e-učenje. Jedno od područja koje je zastupljeno u programima e-učenja odnosi se na predmet državnog ispita - Ustavno ustrojstvo, pristup informacijama i zabrana diskriminacije. Navedeno područje sadrži lekcije koje se odnose na zabranu diskriminacije, kao i na ravnopravnost spolova. Tijekom 2025. godine programi e-učenja kontinuirano su se provodili te su kandidati pohađali programe e-učenja za I. i II. razinu ispita, zajedno s lekcijama koje se odnose na zabranu diskriminacije, kao i na ravnopravnost spolova. Osim navedenog, u 2025. godini napravljene su dorade / dopune slajdova u lekcijama e-učenja koje se odnose na zabranu diskriminacije i na ravnopravnost spolova.
	POKAZATELJI PROVEDBE i POKAZATELJI uspješnosti provedbe
	Broj ažuriranja novih sadržaja uključenih u materijale za e-učenje
	Broj kandidata koji pohađaju programe e-učenja
	Broj održavanja i nadogradnji aplikacije za e-učenje

	Pokazatelji provedbe u 2025. godini
	47
	4603
	1

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A830002
32.718 EUR

	/
	/

	ROK PROVEDBE AKTIVNOSTI
	IV. kvartal 2025.



Aktivnost 5.1.5. Osposobljavanje i usavršavanje odgojno-obrazovnih radnika usmjereno na ljudska prava, prevenciju diskriminacije i nasilja
Nositelji provedbe: Ministarstvo znanosti, obrazovanja i mladih, Agencija za odgoj i obrazovanje
Krizne situacije poput pandemije, prirodnih katastrofa, ratne agresije s posljedicama priljeva izbjeglica i imigranata, kao i potencijalni rizici povezani s novim tehnologijama i umjetnom inteligencijom, dodatno naglašavaju potrebu za jačanjem stručnih znanja i kompetencija za zaštitu ljudskih i dječjih prava uz kontinuirano usavršavanje. Stoga, ova mjera uključuje osposobljavanje i usavršavanje odgojno-obrazovnih radnika, prije svega odgajatelja, učitelja, nastavnika, stručnih suradnika i ravnatelja, na sprječavanju predrasuda i diskriminirajućih stajališta te osiguravanju poštenog i odgovarajućeg postupanja prema žrtvama diskriminacije. Aktivnost je provedena tijekom 2025. godine kroz održane stručne skupove, teme stručnih skupova i broj odgojno-obrazovnih radnika. Stručne teme povezane direktno ili indirektno sa promocijom ljudskih prava, prevencijom diskriminacije i nasilja, planirane su u Katalogu stručnih skupova Agencije za odgoj i obrazovanje za 2025. godinu, a edukacije planirane za prvi dio godine u potpunosti su provedene. Uz edukacije na razini Agencije za odgoj i obrazovanje, voditelji županijskih stručnih vijeća proveli su po tri stručna skupa na županijskoj razini na kojima su uvrštene i navedene teme. Teme: edukacije za implementaciju preventivnog programa LQ Vještine za adolescenciju u osnovnim školama, stručno-metodička priprema za polaganje stručnog ispita socijalnih pedagoga, pitanja na koja tražim odgovor, 1. modul, KOKOSS konferencija INTERDISCIPLINARNOST KAO RESURS: Zajednica, obitelj, roditelj, dijete i profesionalno pomaganje, priprema za vođenje edukacije nastavnika za program LQ Vještine za djelovanje, implementacija preventivnoga programa Imam stav, socijalna pedagogija – siguran koncept u nesigurnim vremenima, edukacija za preventivni program podrške roditeljstvu Rastimo zajedno, izazovi mladih u digitalnom dobu, edukacija za provedbu preventivnog programa, medijska mreža, Lions Quest – vještine za adolescenciju.
	POKAZATELJI PROVEDBE i POKAZATELJI uspješnosti provedbe
	
Broj stručnih skupova za odgojno-obrazovne djelatnike
	Broj odgojno-obrazovnih radnika koji su pohađali osposobljavanja ili usavršavanja
	

	Pokazatelji provedbe u 2025. godini
	Stručna usavršavanja u organizaciji viših savjetnika AZOO-a: 
 11 stručnih skupova.
	2343
	

	Pokazatelji provedbe u 2025. godini
	Stručna usavršavanja AZOO-a u organizaciji voditelja županijskih stručnih vijeća za socijalne pedagoge i preventivne programe: 90 stručnih skupova
	3173
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A767022 Stručno usavršavanje odgojno-obrazovnih djelatnika u sustavu osnovnog i srednjeg školstva
	/
	/

	ROK PROVEDBE AKTIVNOSTI
	IV. kvartal 2025.



Aktivnost 5.1.6. Virtualna edukacija za socijalne radnike o suzbijanju diskriminacije, borbi protiv stereotipa i predrasuda
Nositelj provedbe: Ured za ljudska prava i prava nacionalnih manjina
Suradnik u provedbi: Akademija socijalne skrbi, Hrvatska komora socijalnih radnika
Opis provedbe aktivnosti:
Ured za ljudska prava i prava nacionalnih manjina, u suradnji s Akademijom socijalne skrbi, organizirao je online stručni tečaj o nediskriminaciji i zaštiti prava ranjivih skupina u sustavu socijalne skrbi u trajanju od 1. rujna 2025. do 31. kolovoza 2026. godine. Stručno osposobljavanje organizirano je radi razvoja vještina za protudiskriminacijsko djelovanje u socijalnom radu, razumijevanja sustava zaštite ljudskih prava i tumačenja nacionalnih propisa u skladu s Konvencijom za zaštitu ljudskih prava i temeljnih sloboda. Kroz četiri unaprijed snimljena modula prikazuje se povezanost profesije socijalnog rada s područjem ljudskih prava te njegovog određenja kao vrijednosno utemeljene profesije i osnažuje socijalne radnike za protudiskriminacijsko djelovanje. Sudionici se upoznaju s pravnim i javno-političkim okvirom za suzbijanje diskriminacije, s načinom zaštite od diskriminacije i ulogom institucija nadležnih za suzbijanje diskriminacije. Povrh toga, stručnjacima u području socijalnog rada želi se olakšati razumijevanje temeljnih prava zajamčenih člankom 8. Konvencije za zaštitu ljudskih prava i temeljnih sloboda i predstaviti relevantne presude Europskog suda za ljudska prava, a koje se tiču postupanja u okviru sustava socijalne skrbi. Ovo stručno usavršavanje prvenstveno je bilo namijenjeno stručnjacima u području socijalne skrbi, a sastoji se od interaktivnih prikaza slučajeva i video predavanja koja vode prof. dr. sc. Nino Žganec s Pravnog fakulteta Sveučilišta u Zagrebu, prof. dr. sc. Snježana Vasiljević s Pravnog fakulteta Sveučilišta u Zagrebu, zamjenice pučke pravobraniteljice Dijana Kesonja i Tatjana Vlašić, zastupnica Republike Hrvatske pred Europskim sudom za ljudska prava Štefica Stažnik i pomoćnica zastupnice Republike Hrvatske pred Europskim sudom za ljudska prava Nikolina Katić. Više informacija je dostupno na mrežnim stranicama Ureda za ljudska prava i prava nacionalnih manjina: https://pravamanjina.gov.hr/UserDocsImages/dokumenti/Obavijest%20o%20provedbi%20online%20stru%C4%8Dnog%20te%C4%8Daja%20za%20socijalne%20radnike.pdf
Na radionicu su se u razdoblju od 1. rujna do 31. prosinca 2025. godine registrirala 642 polaznika (611 žena i 31 muškarac). Sudionici koji uspješno polože online test znanja dostupan na mrežnoj stranici dobivaju potvrde o sudjelovanju i 6 bodova od strane Hrvatske komore socijalnih radnika.

	POKAZATELJI PROVEDBE i POKAZATELJI uspješnosti provedbe
	Broj državnih i javnih službenika koji su upisali osposobljavanja ili usavršavanja na temu nediskriminacije 

	Broj državnih i javnih službenika koji su uspješno položili završni test na temu nediskriminacije 

	

	Pokazatelji provedbe u 2025. godini
	642
	111
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A 513040
Nacionalni plan zaštite i promicanja ljudskih prava
10.000,00 eura
	/
	/

	ROK PROVEDBE AKTIVNOSTI
	31.12.2025. 



Mjera 5.3. Podržati razvoj sustava podrške žrtvama diskriminacije
Aktivnost 5.3.1. Sudjelovanje u pripremi operacije i upute za prijavitelje za poziv za dodjelu bespovratnih sredstava „Prevencija diskriminacije i pružanje potpore žrtvama“
Nositelji provedbe: Ured za ljudska prava i prava nacionalnih manjina 
Aktivnost djelomično provedena
Tijekom 2025. godine, Ured za ljudska prava i prava nacionalnih manjina je pripremio potrebnu dokumentaciju za javni poziv. Ministarstvo rada, mirovinskoga sustava, obitelji i socijalne politike, Uprava za programe Europske unije, je 30. siječnja 2026. godine, objavilo Poziv na dostavu projektnog prijedloga za izravnu dodjelu „Podrška jednakosti“, u ukupnom iznosu 4.000.000,00 eura, sufinanciran iz Europskog socijalnog fonda plus, u okviru Programa Učinkoviti ljudski potencijali 2021. - 2027.
Aktivnost 5.3.2. Izrada edukativnih materijala i edukacije namijenjene policijskim službenicima
Nositelji provedbe: Ured za ljudska prava i prava nacionalnih manjina 
Aktivnost nije provedena
Aktivnost 5.3.3. Izrada edukativnih materijala i edukacije namijenjene državnim odvjetnicima i sucima
Nositelji provedbe: Ured za ljudska prava i prava nacionalnih manjina 
Aktivnost nije provedena
Aktivnost 5.3.4. Stručne potpore u školama za djecu koja su žrtve diskriminacije i vršnjačkog nasilja. 
Nositelj provedbe aktivnosti: Ministarstvo znanosti, obrazovanja i mladih
U sklopu ove mjere provodile su se aktivnosti s ciljem olakšavanja ostvarivanja prava, posebno za češće diskriminirane skupine te pružanja izravne podrške žrtvama diskriminacije. Financirala se izravna pomoć i podrška žrtvama uz preventivne programe i intervencije tima za krizne intervencije. Radilo se na jačanju sustava prijava svih oblika nasilja u odgojno-obrazovnim ustanovama prema žrtvama diskriminacije sukladno Pravilniku o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima. Aktivnost uključuje sufinanciranje preventivnih programa u osnovnim i srednjim školama te sufinanciranje rada timova za krizne intervencije.
	POKAZATELJI PROVEDBE i POKAZATELJI uspješnosti provedbe
	Broj preventivnih programa u osnovnim školama
	Broj preventivnih programa u srednjim školama
	Broj kriznih intervencija u slučajevima diskriminacije

	Pokazatelji provedbe u 2025. godini
	191
	109
	2

	IZVORI FINANCIRANJA (iznos sredstava i proračunska pozicija)
	Državni proračun (euro)
A577016 – Prevencija nasilja i ovisnosti
	EU financiranje (euro)
	Drugi izvori (euro)

	Izvori financiranja u 2025. godini
	A577016 Prevencija nasilja i ovisnosti; Preventivni programi u osnovnim i srednjim školama 598.291,86 EUR; Krizne intervencije u slučajevima diskriminacije - 3.800,00 EUR; 
Ukupno: 602.091,86 EUR
	/
	/

	ROK PROVEDBE AKTIVNOSTI
	IV kvartal 2025.



Mjera 5.4. Uspostava sustava za prikupljanje podataka o jednakosti
Aktivnost 5.4.1. Provedba inicijalnog mapiranja podataka o jednakosti i izrađen izvještaj s pregledom relevantnih nacionalnih izvora podataka o jednakosti, definiranim pokazateljima i preporukama stručnjaka za daljnji razvoj sustava praćenja podataka o jednakosti 
Nositelji provedbe: Ured za ljudska prava i prava nacionalnih manjina 
Aktivnost nije provedena u 2025. godini.
Aktivnost 5.4.2. Sastanci koordinatora za jednakost
Nositelji provedbe: Ured za ljudska prava i prava nacionalnih manjina 
Aktivnost nije provođena u 2025. godini.
Mjera 5.5. Povećati svijest poslovne zajednice o zabrani diskriminacije skupina koje štiti Zakon o suzbijanju diskriminacije i Zakon o ravnopravnosti spolova
Aktivnost 5.5.1. Provedba e-tečaja o nediskriminaciji za stručnjake u području upravljanja ljudskim potencijalima, zaposlenike sindikata koji pružaju pravnu pomoć, predstavnike radnika i službenike u lokalnoj, područnoj (regionalnoj) samoupravi s naglaskom na nediskriminacijsko zakonodavstvo, pojave diskriminacije kod zapošljavanja i na radu te primjere dobre prakse u promicanju jednakosti
Nositelji provedbe: Ured za ljudska prava i prava nacionalnih manjina 
Opis provedbe aktivnosti
Ured za ljudska prava i prava nacionalnih manjina od 1. rujna 2025. provodi online edukacije o nediskriminaciji s naglaskom na anti-diskriminacijsko zakonodavstvo, pojave diskriminacije kod zapošljavanja i na radu te primjere dobre prakse u promicanju jednakosti. Cilj je informirati i osvijestiti sudionike o njihovoj odgovornosti za stvaranje radnog okruženja oslobođenog od diskriminacije i dužnosti zaštite dostojanstva radnika. Edukacije su prvenstveno namijenjene zaposlenicima sindikata koji pružaju pravnu pomoć, stručnjacima za ljudske potencijale, rukovoditeljima poduzeća i radničkim predstavnicima (povjerenici za zaštitu dostojanstva radnika, sindikalni predstavnici, članovi radničkih vijeća). Online predavanja vode zamjenica pučke pravobraniteljice Dijana Kesonja, univ.spec.iur., profesorica Pravnog fakulteta Sveučilišta u Rijeci doc. dr. sc. Adrijana Martinović, profesorica Pravnog fakulteta Sveučilišta u Zagrebu doc. dr. sc. Snježana Vasiljević i voditeljica pravnokadrovskih poslova i javnih politika u području zaštite na radu Saveza samostalnih sindikata Hrvatske Gordana Palajsa. Online edukaciji moguće je pristupiti do 31. kolovoza 2026., a unaprijed snimljena predavanja omogućuju odabir vremena i tempa pregledavanja sadržaja. Više informacija dostupno je na mrežnoj stranici Ureda za ljudska prva i prava nacionalnih manjina: 
https://pravamanjina.gov.hr/UserDocsImages/dokumenti/Obavijest%20o%20provedbi%20online%20edukacija%20o%20nediskriminaciji.pdf
U navedenom razdoblju edukaciju je odslušalo i uspješno riješilo završni test 9 predstavnika sindikata (8 žena i 1 muškarac) i 11 predstavnika poslodavaca (10 žena i jedan muškarac).
	POKAZATELJI PROVEDBE i POKAZATELJI uspješnosti provedbe
	Broj registriranih predstavnika sindikata

	Broj registriranih predstavnika poslodavaca

	

	Pokazatelji provedbe u 2025. godini
	9
	11
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A 513040
Nacionalni plan zaštite i promicanja ljudskih prava
	/
	/

	ROK PROVEDBE AKTIVNOSTI
	31.12.2025.



Mjera 5.6. Prevencija nejednakosti u pristupu zdravstvenoj zaštiti s posebnim naglaskom na skupine koje štiti Zakon o suzbijanju diskriminacije i Zakon o ravnopravnosti spolova
Aktivnost 5.6.1. Edukacija i senzibilizacija zdravstvenih i drugih stručnih radnika
Nositelj provedbe: Hrvatski zavod za javno zdravstvo
Sunositelj provedbe: Ministarstvo zdravstva
Tijekom 2025. godine održano je sedam edukacija za usavršavanje i senzibilizaciju zdravstvenih i drugih stručnih radnika o nejednakom postupanju i za rad s posebno ugroženim skupinama (kao što su osobe s problemom ovisnosti, starije osobe, osobe s invaliditetom i pripadnici nacionalnih manjina) te olakšati pristup zdravstvenoj zaštiti.
	POKAZATELJI PROVEDBE i POKAZATELJI uspješnosti provedbe
	Broj održanih edukacija koje uključuju teme vezane za rad s posebno ugroženim skupinama
	Broj stručnjaka koji su sudjelovali na edukacijama

	Broj korisnika iz posebno ugroženih skupina uključenih u programe zdravstvene zaštite (osobe s problemom ovisnosti)


	Pokazatelji provedbe u 2025. godini
	7
	100
	500

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	HZJZ A 884001 Administracija i upravljanje
40.000,00
HZJZ A 884001 Administracija i upravljanje
37.200
	
	

	ROK PROVEDBE AKTIVNOSTI
	IV. kvartal 2025.



Mjera 5.7. Unaprijediti uvjete za ostvarenje prava na stanovanje za skupine u riziku od diskriminacije u stambenim politikama
Aktivnost 5.7.1. Jednakost u pristupu stanovanju
Nositelji provedbe: Ured za ljudska prava i prava nacionalnih manjina 
Aktivnost nije provedena
Aktivnost 5.7.2. Energetska obnova obiteljskih kuća i višestambenih zgrada
Nositelj provedbe : Ministarstvo prostornoga uređenja, graditeljstva i državne imovine
Sunositelj provedbe: Fond za zaštitu okoliša i energetsku učinkovitost
Opis provedbe aktivnosti
Zakonom o energetskoj učinkovitosti[footnoteRef:9] energetsko siromaštvo definirano je na sljedeći način: „energetsko siromaštvo – znači da kućanstvo nema pristup osnovnim energetskim uslugama, pri čemu se takvim uslugama osiguravaju osnovne razine i pristojan životni i zdravstveni standard, uključujući odgovarajuće grijanje, toplu vodu, hlađenje, rasvjetu i energiju za napajanje kućanskih uređaja, u relevantnom nacionalnom kontekstu, postojećim nacionalnim socijalnim politikama i ostalim relevantnim politikama, što je uzrokovano kombinacijom čimbenika, uključujući barem cjenovnu nepristupačnost, nedovoljan raspoloživ dohodak, visoke izdatke za energiju, loša energetska svojstva zgrada i lošu energetsku učinkovitost domova.“  [9:  „Narodne novine“, broj 155/25.] 

Ministarstvo prostornoga uređenja, graditeljstva i državne imovine, u suradnji s ostalim nadležnim tijelima, definiralo je kriterije energetskog siromaštva i mjere protiv istog koje je primijenilo u programima energetske obnove zgrada. Radi se o kriterijima prema kojima se određuje nemogućnost građana da zbog neadekvatno izoliranih nekretnina u kojima žive te prihodima kojima raspolažu, ne mogu plaćati režije za postizanje ugodnih (normalnih) uvjeta za život (grijanje, hlađenje). 
Republika Hrvatska provodi dva programa za građane u riziku od energetskog siromaštva. Prvi se provodi u okviru „Programa suzbijanja energetskog siromaštva koji uključuje korištenje obnovljivih izvora energije u stambenim zgradama na potpomognutim područjima i područjima posebne državne skrbi za razdoblje do 2025. godine" koji je Vlada Republike Hrvatske donijela 23. prosinca 2021. godine (,,Narodne novine", broj 143/21). Njime je predviđena energetska obnova i ugradnja sustava za korištenje obnovljivih izvora energije u stambenim zgradama.
Radi se o ukupno 387 zgrada koje su u lošem stanju, predstavljaju i sigurnosni rizik, a čiji stanari nisu u mogućnosti sudjelovati u financiranju nužnih popravaka niti energetskoj obnovi. Realizacija Programa financira se iz Nacionalnog plana oporavka i otpornosti 2021. - 2026. i provodi se preko Projekta ublažavanja energetskog siromaštva. Projekt obuhvaća energetsku obnovu 155 zgrada ukupne bruto razvijene površine od 221 000 m2, s ukupno 2500 stanova.

Ranije se suzbijanje siromaštva u obiteljskim kućama provodilo sukladno Programu energetske obnove obiteljskih kuća za razdoblje 2014. - 2020.
Mjera je usmjerena na socijalno najugroženije skupine građana, a to su primatelji zajamčene minimalne naknade koji su suvlasnici stambenih zgrada. Utvrđeni su i dodatni socijalni kriteriji, a koji su sljedeći: troje ili više djece u kućanstvu, broj djece s teškoćama u razvoju i osoba s invaliditetom u kućanstvu, broj starijih osoba u kućanstvu i žrtve obiteljskog nasilja.

U 2025. godini započeli su radovi na 106 višestambenih zgrada od toga su radovi okončani na 27 zgrada, a preostale zgrade se planiraju završiti u roku provedbe aktivnosti odnosno, do 30. lipnja 2026. godine. 

	POKAZATELJI PROVEDBE i POKAZATELJI uspješnosti provedbe
	Broj obnovljenih zgrada
	
	

	Pokazatelji provedbe u 2025. godini
	27
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	
	A761078 – program suzbijanja energetskog siromaštva – NPOO
27.374.602,99
	/

	ROK PROVEDBE AKTIVNOSTI
	IV. kvartal 2025.



Nastavno na Zaključak Vlade RH od 19. listopada 2023. godine, a sukladno nacionalnim programima energetske obnove stambenih zgrada, radi smanjenja posljedica energetske krize i smanjenja energetskih potreba za grijanje/hlađenje stambenih zgrada, kojim su osigurana financijska sredstva u iznosu od 25 milijuna EUR u svrhu energetske obnove obiteljskih kuća građana u riziku od energetskog siromaštva, Fond za zaštitu okoliša i energetsku učinkovitost (u daljnjem tekstu: Fond) je u 2025. godini u suradnji s Ministarstvom prostornog uređenja, graditeljstva i državne imovine (u daljnjem tekstu: MPGI) i Ministarstvom zaštite okoliša i zelene tranzicije (u daljnjem tekstu: MZOZT) nastavio aktivnosti započete u 2024. godini na pripremi novog javnog poziva za financiranje energetske obnove obiteljskih kuća namijenjen ranjivim skupinama građana. Predmetni Poziv se provodi u dva dijela: 
1. Fond je 14. travnja 2025. godine na svojoj mrežnoj stranici objavio Javni poziv za iskaz interesa fizičkim osobama - građanima iz ranjivih skupina radi prikupljanja informacija u svrhu provedbe Javnog poziva za financiranje energetske obnove obiteljskih kuća građana u riziku od energetskog siromaštva (Poziv za iskaz interesa). Pozivom za iskaz interesa su se prikupljale informacije o potencijalu ulaganja u borbu protiv energetskog siromaštva. Budući da je identifikacija ranjivih skupina putem dostupnih službenih kanala jedan od ključnih izazova, Fond je ovim pozivom prikupio osnovne informacije izravno od samih građana koji su iskazali interes. Za Poziv za iskaz interesa nisu uložena nikakva financijska sredstva, isti je poslužio kao priprema za budući Javni poziv za financiranje energetske obnove obiteljskih kuća za ranjive skupine građana u riziku od energetskog siromaštva.
2. Javni poziv za financiranje energetske obnove obiteljskih kuća za ranjive skupine građana u riziku od energetskog siromaštva (Poziv za financiranje). Sredstva Fonda za financiranje mjera dodjeljuju se putem Poziva za financiranje koji Fond priprema u suradnji s MPGI i MZOZT. Podaci i informacije prikupljeni kroz Poziv za iskaz interesa poslužili su za izradu i konačno definiranje uvjeta Poziva za financiranje, uključujući proširenje socijalnih kriterija i drugih kriterija prihvatljivosti prijavitelja. Objava istog planirana je u drugom kvartalu 2026. godine.
	POKAZATELJI PROVEDBE i POKAZATELJI uspješnosti provedbe
	Broj javnih poziva za iskaz interesa
	
	

	Pokazatelji provedbe u 2025. godini
	2
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A681000 - Administracija i upravljanje
	/
	/

	ROK PROVEDBE AKTIVNOSTI
	IV. kvartal 2025.





[bookmark: _Toc164760692]POSEBNI CILJ 6. UNAPRJEĐENJE MEHANIZAMA SUZBIJANJA ZLOČINA IZ MRŽNJE TE JAČANJE SVIJESTI O VAŽNOSTI BORBE PROTIV RASIZMA, KSENOFOBIJE I OSTALIH OBLIKA NESNOŠLJIVOSTI TE POTICANJE KULTURE SJEĆANJA NA ŽRTVE GENOCIDA

Svrha provedbe mjera i aktivnosti je: 
· osiguravanje kontinuirane međuresorne suradnju, transparentnost i vidljivost podataka o slučajevima zločina iz mržnje čije prikupljanje koordinira Ured za ljudska prava i prava nacionalnih manjina
· poboljšanje prevencije zločina iz mržnje i govora mržnje kroz provedbu aktivnosti kojima se unaprjeđuje znanje predstavnika tijela zaduženih za izvršenje zakonodavstva (pravosudni dužnosnici, sudski savjetnici, državnoodvjetnički savjetnici i policijski službenici) o kaznenopravnom aspektu zločina iz mržnje i govora mržnje kao i senzibilizaciju opća i stručne javnosti za problematiku zločina iz mržnje i govora mržnje te poticanje prijavljivanja diskriminacije nadležnim institucijama
· podizanje svijesti mladih i opće javnosti o povijesnim uzrocima strukturne diskriminacije te aktivno djeluje na suzbijanju etničkih stereotipa posredstvom medija, obrazovanja i kulture


Ostvarene vrijednosti pokazatelja uspješnosti  
	POKAZATELJ UČINKA
	POČETNA VRIJEDNOST
	CILJANA VRIJEDNOST
	OSTVARENA VRIJEDNOST U 2025.

	Percepcija javnosti o raširenosti diskriminacije temeljem etničke pripadnosti
	40 % (2019.) ispitanika smatra da je diskriminacija temeljem etničke pripadnosti raširena u RH 
	< 30 % (2027.) ispitanika smatra da je diskriminacija temeljem etničke pripadnosti raširena u RH 
	Nema raspoloživih podataka

	Broj slučajeva zločina iz mržnje počinjenih zbog rasne pripadnosti, nacionalnosti ili etničkog podrijetla 
	67 (2020)
	53 (2027)
	42 (2025.)



Mjera 6.1. Učinkovita koordinacija međuresorne suradnje, praćenje i analiza pojavnosti zločina iz mržnje
Aktivnost 6.1.1. Izrada unaprijeđenog alata za praćenje govora i zločina iz mržnje
Nositelji provedbe: Ured za ljudska prava i prava nacionalnih manjina 
Aktivnost nije provedena
Aktivnost 6.1.2. Kontinuirano održavanje sastanaka Radne skupine za zločin iz mržnje 
Nositelj provedbe aktivnosti: Ured za ljudska prava i prava nacionalnih manjina 
Opis provedbe aktivnosti: 
Radna skupina za praćenje zločina iz mržnje zadužena je za koordinaciju prikupljanja podataka o zločinu iz mržnje, praćenje i analizu pojavnosti zločina iz mržnje, koordinaciju međuresorne suradnje u borbi protiv zločina iz mržnje te izradu preporuka za unaprjeđenje sustava borbe protiv zločina iz mržnje. Tijekom 2025. održana su dva sastanaka Radne skupine za praćenje zločina iz mržnje, u čijem su sastavu kao i do sada, osim predstavnika tijela državne uprave i istaknuti članovi akademske zajednice i organizacija civilnog društva čime se nastavlja dobra praksa sudjelovanja svih zainteresiranih strana u jačanju borbe protiv suzbijanja zločina iz mržnje. Članovi Radne skupine su dva predstavnika Ministarstva unutarnjih poslova, dva predstavnika Državnog odvjetništva Republike Hrvatske, dva predstavnika Ministarstva pravosuđa, uprave i digitalne transformacije, jedan predstavnik Visokog prekršajnog suda u Zagrebu, jedan predstavnik Općinskog kaznenog suda u Zagrebu, dva predstavnika Ministarstva vanjskih i europski poslova, dva predstavnika Ureda pučke pravobraniteljice, dva predstavnika Pravnog fakulteta Sveučilišta u Zagreba, dva predstavnika Zajednice Roma Kali Sara, dva predstavnika Srpskog narodnog vijeća, dva predstavnika Zagreb Pride, dva predstavnika Židovske općine Zagreb, dva predstavnika Centra za mir, nenasilje i ljudska prava Osijek, gdje su od predstavnika jedna osoba član/ica, a druga zamjena člana/ice). 
Kako bi se osigurala kontinuirana međuresorna suradnja, transparentnost i vidljivost podataka o slučajevima zločina iz mržnje čije prikupljanje koordinira Ured za ljudska prava i prava nacionalnih manjina, kontinuirano su se održavali sastanci Radne skupine za zločin iz mržnje. Također, sukladno Protokolu o postupanju u slučaju zločina iz mržnje iz 2021., Ured za ljudska prava i prava nacionalnih manjina je prikupio i objavio statističke podatke za 2024. godinu[footnoteRef:10]. Ujedno, prikupljeni i objavljeni podaci o slučajevima zločina iz mržnje/govora mržnje raščlanjeni su po diskriminacijskim osnovama: počinjeni zbog rasne pripadnosti, boje kože, vjeroispovijesti, nacionalnog ili etničkog podrijetla, jezika, invaliditeta, spola, spolnog opredjeljenja, rodnog identiteta ili kakvih drugih osobina žrtve navedenog kaznenog/prekršajnog djela. [10:  https://ljudskaprava.gov.hr/suzbijanje-zlocina-iz-mrznje/602
] 

	POKAZATELJI PROVEDBE i POKAZATELJI uspješnosti provedbe
	Broj održanih sastanaka Radne skupine za praćenje zločina iz mržnje u skladu s Odlukom o osnivanju Radne skupine 

	Javno objavljeni polugodišnji podaci o slučajevima zločina iz mržnje raščlanjeni prema motivu 

	

	Pokazatelji provedbe u 2025. godini
	2
	1
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A681000 - Administracija i upravljanje
	/
	/

	ROK PROVEDBE AKTIVNOSTI
	IV. kvartal 2025.



Mjera 6.2. Unaprijediti prevenciju zločina iz mržnje i govora mržnje
Aktivnost 6.2.1. Izrada priručnika i edukacije za policijske službenike
Aktivnost 6.2.2. Izrada priručnika i edukacije za državne odvjetnike i suce
Aktivnost 6.2.3. Nacionalna kampanja za prevenciju i suzbijanje govora mržnje
Nositelji provedbe: Ured za ljudska prava i prava nacionalnih manjina 
Aktivnost nije provedena

Aktivnost 6.2.4. Obilježavanje Međunarodnog dana tolerancije
Nositelj provedbe: Ured za ravnopravnost spolova
Međunarodni dan borbe protiv homofobije, bifobije i transfobije (u daljnjem tekstu: IDAHOBIT) se obilježava svakog 17. svibnja u godini. Povodom njegova obilježavanja, na mrežnim stranicama Ureda za ravnopravnost spolova objavljeno je prigodno priopćenje dostupno putem sljedeće poveznice: https://ravnopravnost.gov.hr/vijesti/medjunarodni-dan-borbe-protiv-homofobije-bifobije-i-transfobije/3781
	POKAZATELJI PROVEDBE i POKAZATELJI uspješnosti provedbe
	Broj izdanih priopćenja
	Broj pregleda
	

	Pokazatelji provedbe u 2025. godini
	1
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A 532004
Administracija i upravljanje
	/
	/

	ROK PROVEDBE AKTIVNOSTI
	II kvartal 2025.



Aktivnost 6.2.5. Provedba regionalnih višesektorskih radionica na temu zločina iz mržnje i pružanja podrške žrtvama zločina iz mržnje
Nositelj provedbe: Pravosudna akademija
Pravosudna akademija je u 2025. godini organizirala tri jednodnevne radionice na temu „Zločin iz mržnje i govor mržnje (s naglaskom na antisemitizam, kroz diskriminatorne motive vjeroispovijesti ili etničkog podrijetla te o prepoznavanju odobravanja ili poricanja holokausta kao pojavnog oblika kaznenog djela javnog poticanja na nasilje i mržnju iz čl. 325. Kaznenog zakona)“ za kaznene i prekršajne suce i sudske savjetnike te zamjenike državnih odvjetnika i državnoodvjetničke savjetnike. Ukupno je sudjelovao 61 polaznik.
Održane su dvije jednodnevne radionice na temu „Zločin iz mržnje, istrage kaznenih djela i kvaliteta obrazloženja sudskih odluka“ za kaznene i prekršajne suce i sudske savjetnike te zamjenike državnih odvjetnika i državnoodvjetničke savjetnike. Ukupno je sudjelovalo 25 polaznika.
Održane su dvije jednodnevne radionice na temu „ Zločin iz mržnje - u svjetlu prakse sudova RH i Europskog suda za ljudska prava“ za kaznene i prekršajne suce i savjetnike općinskih i županijskih sudova te državne odvjetnike općinske i županijske razine. Ukupno je sudjelovalo 27 polaznika.
	POKAZATELJI PROVEDBE i POKAZATELJI uspješnosti provedbe
	Broj održanih radionica
	Broj sudionika radionica
	

	Pokazatelji provedbe u 2025. godini
	7
	113
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A629024 Stručno usavršavanje pravosudnih dužnosnika i savjetnika u pravosudnim tijelima 7.000,00
	/
	/



Aktivnost 6.2.6. Analiza učinkovitosti institucionalnog i zakonodavnog okvira namijenjenog suzbijanju zločina iz mržnje i govora mržnje
Aktivnost 6.2.7. Rano prepoznavanje, prevencija diskriminacije i govora mržnje
Nositelji provedbe: Ured za ljudska prava i prava nacionalnih manjina 
Aktivnost nije provedena
Aktivnost 6.2.8. Unaprjeđenje znanja i vještina na području promicanja socijalne uključenosti te očuvanja identiteta osoba žrtava zločina iz mržnje te govora mržnje i antisemitizma
Nositelj provedbe aktivnosti: Ministarstvo znanosti, obrazovanja i mladih
Suradnici u provedbi: Organizacije civilnoga društva koje djeluju u području izvaninstitucionalnog odgoja i obrazovanja djece i mladih
Ministarstvo znanosti, obrazovanja i mladih je u sklopu Natječaja za dodjelu bespovratnih sredstava projektima udruga u području izvaninstitucionalnog odgoja i obrazovanja djece i mladih financiralo 28 projekata prijavljenih u prioritetnom području Promicanje socijalne uključenosti te očuvanja nacionalnoga i lokalnoga identiteta - potpodručja: Odgoj i obrazovanje za osobni i socijalni razvoj, solidarnost, socijalnu uključenost i opće ljudske vrijednosti; Odgoj i obrazovanje za mir i nenasilno rješavanje sukoba; Odgoj i obrazovanje za ljudska prava, odgovornost i aktivno građanstvo; Odgoj i obrazovanje o pravima i očuvanju identiteta nacionalnih manjina, interkulturalizmu i multikulturalizmu.
	POKAZATELJI PROVEDBE i POKAZATELJI uspješnosti provedbe
	Broj financiranih projekata
	
	

	Pokazatelji provedbe u 2025. godini
	28
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	
	/
	MZOM - Aktivnost A577130 – Poticaji udrugama za izvaninstitucionalni odgoj i obrazovanje djece i mladih – 387.586,86 EUR



Aktivnost 6.2.9. Provedba preventivno edukativnih aktivnosti, projekata i programa usmjerenih na prevenciju nasilja motiviranog predrasudama ili mržnjom kao i prevenciju svih oblika govora mržnje osobito na sportskim natjecanjima 
Nositelj provedbe aktivnosti: Ministarstvo unutarnjih poslova 
Suradnici u provedbi: Jedinice lokalne i područne (regionalne) samouprave, vijeća za prevenciju kriminaliteta, organizacije civilnog društva, sportske organizacije, odgojno obrazovne ustanove i drugi partneri
Opis provedbe aktivnosti: 
Ministarstvo unutarnjih poslova u suradnji s nadležnim državnim institucijama, sportskim organizacijama, organizacijama civilnog društva, medijima, odgojno-obrazovnim ustanovama i istaknutim članovima društvene zajednice, je tijekom 2025. godine, sustavno i kontinuirano, provodilo preventivno edukativne aktivnosti, projekte i programe usmjerene na prevenciju nasilja motiviranog predrasudama ili mržnjom kao i prevenciju svih oblika govora mržnje, osobito na sportskim natjecanjima. Uz navedeno, Ministarstvo unutarnjih poslova provodilo je i aktivnosti usmjerene na prevenciju zločina iz mržnje. Navedene aktivnosti provodile su se u sklopu projekata „Zajedno protiv govora mržnje“ te „Budi navijač a ne razbijač“ s ciljem sprječavanja svih oblika govora mržnje, uz promicanje pozitivnih stilova života, nenasilja, međusobne tolerancije i kulture dijaloga.
Projekt „Zajedno protiv govora mržnje“ je nacionalni preventivni projekt koji Ministarstvo unutarnjih poslova provodi u suradnji s drugim nadležnim državnim institucijama, jedinicama lokalne i područne (regionalne) samouprave, sveučilišnom i znanstvenom zajednicom, sportskim organizacijama, klubovima i udrugama, relevantnim organizacijama civilnog društva, medijima, odgojno-obrazovnim ustanovama, sportašima, glazbenicima, umjetnicima i drugim istaknutim članovima društvene zajednica. Cilj projekta je da se kroz različite preventivne aktivnosti uz zajedničko sudjelovanje društveno angažiranih osoba, javno putem medija, upute prigodne poruke javnosti s ciljem sprječavanja svih oblika govora mržnje uz promicanje pozitivnih stilova života, nenasilja, međusobne tolerancije i kulture dijaloga te sprječavanja nasilja u obitelji i nasilja nad ženama. Tijekom 2025. godine, projekt se provodio na području cijele Republike Hrvatske na način da je kroz 1754 različitih preventivnih aktivnosti (predavanja, stručni skupovi, javne manifestacije) njime obuhvaćeno preko 12653 osoba.
Ujedno, tijekom 2025. godine, Ministarstvo unutarnjih poslova je u suradnji s partnerima provodilo preventivni projekt „Budi navijač, a ne razbijač“, koji ima za cilj educirati mlade kako izgraditi društvenu klimu koja se temelji na toleranciji, prihvaćanju različitosti, kulturi dijaloga, poštivanju drugih kao i fair play navijanju na sportskim natjecanjima. Tijekom 2025. godine u sklopu projekta održano je više od 1496 preventivnih aktivnosti kojima je obuhvaćeno više od 5629 osoba.  

	POKAZATELJI PROVEDBE i POKAZATELJI uspješnosti provedbe
	Broj održanih događanja
	Broj sudionika
	

	Pokazatelji provedbe u 2025. godini
	1496
	5629
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131 - Administracija i upravljanje 
	/
	/

	ROK PROVEDBE AKTIVNOSTI
	IV kvartal 2025.



Aktivnost 6.2.10. Edukacija studenata dva studijska programa Veleučilišta kriminalistike i javne sigurnosti na teme zaštite ljudskih prava i zločina iz mržnje
Nositelj provedbe aktivnosti: Ministarstvo unutarnjih poslova 
Sunositelji provedbe: Hrvatski pravni centar, Vrhovni sud Republike Hrvatske, Državno odvjetništvo Republike Hrvatske, Pravni fakultet u Zagrebu i dr.
Opis provedbe aktivnosti: 
Ministarstvo unutarnjih poslova u okviru obrazovnog djelovanja provodi edukativne aktivnosti na temu zaštite i promicanja ljudskih prava i na temu zločina iz mržnje u svrhu stjecanja i poboljšanja kompetencija sadašnjih i budućih policijskih službenika, studenata Veleučilišta kriminalistike i javne sigurnosti. Navedene teme zastupljene su u obrazovnom programu i znanstveno-istraživačkom radu Stručnog prijediplomskog studija Kriminalistike kroz kolegije: Uvod u pravni sustav i ustavno uređenje Republike Hrvatske i Kriminologija. (Napomena: kolegij „Istraživačka psihologija“ koji se navodi u Akcijskom planu ne izvodi se u okviru studijskog programa Veleučilišta kriminalistike i javne sigurnosti).
Osim navedenih kolegija, predmetne teme su obuhvaćene i kroz druge kolegije Stručnog prijediplomskog studija Kriminalistike i to: Kazneno pravo, Uvod u kriminalistiku, Policijske ovlasti, Kriminalistička taktika, Kriminalistička psihologija, Kriminalističke metodike istraživanja organiziranog kriminaliteta, Sigurnost europskih granica i migracije, Sustav sigurnosti i nacionalna sigurnost Republike Hrvatske, Kriminalistička metodika istraživanja maloljetničke delikvencije i kriminaliteta na štetu djece, Kriminalistička metodika istraživanja obiteljskog nasilja i Prekršajno pravo.
Zastupljenost navedenih tema provodi se i kroz kolegije Stručnog diplomskog studija Kriminalistike: Praktikum policijskog postupanja prema manjinskim i ugroženim skupinama u društvu (izborni predmet), Praktikum kaznenog procesnog prava (vježbe postupanja policije) te Primijenjena viktimologija (specifičnosti i prava žrtava zločina iz mržnje).
Osim navedenih kolegija, predmetne teme su obuhvaćene i kroz druge kolegije Stručnog diplomskog studija Kriminalistike i to: Primjena Europske konvencije za zaštitu ljudskih prava i temeljnih sloboda u policiji, Kriminalističke metodike istraživanja složenih oblika organiziranog kriminaliteta, Migracije i kriminalitet, Nadzor nad radom policije, Kriminalistička metodika istraživanja složenog kriminaliteta na štetu djece.
Ministarstvo unutarnjih poslova, u okviru europskih programa i poziva Europske komisije "Citizens, Equality, Rights and Values programme - CERV-2023-EQUAL" prijavilo je projektni prijedlog pod nazivom "HUMAN" (proposal number: 101144913) u suradnji s partnerima iz Poljske, Francuske, Grčke i Cipra. Cilj Ppojekta je obuka i razmjena dobre prakse policijskih službenika u Europskoj uniji u području prevencije i suzbijanja rasizma, ksenofobije i diskriminacije manjinskih i drugih vulnerabilnih skupina. (Napomena: projektni prijedlog nakon evaluacije nije odobren, dakle Projekt nije pokrenut niti je proveden).
Nadalje, Ministarstvo unutarnjih poslova sudjeluje u svojstvu partnera u projektu „REASON“ (Improved  Response to Hate Speech through Legal Research, Advocacy and Training), odobrenom na natječaju Europske komisije CERV-2022-EQUAL, koji uključuje znanstveno istraživanje sudskih predmeta o govoru mržnje. Nositelj projekta je Hrvatski pravni centar, a kao partneri sudjeluju, osim Ministarstva unutarnjih poslova, Vrhovni sud Republike Hrvatske, Državno odvjetništvo Republike Hrvatske, Pravni fakultet u Zagrebu i dr. Projekt se provodio u razdoblju od 2022. – 2025. godine
	POKAZATELJI PROVEDBE i POKAZATELJI uspješnosti provedbe
	Broj studenata obuhvaćenih nastavnim programom
	Broj nastavnih sati
	

	Pokazatelji provedbe u 2025. godini
	400
	21
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131 - Administracija i upravljanje 
	/
	/

	ROK PROVEDBE AKTIVNOSTI
	VI. kvartal 2025.



Aktivnost 6.2.11. Edukacija učenika i polaznika Policijske škole „Josip Jović“ na teme zaštite ljudskih prava i nediskriminacije
Nositelj provedbe aktivnosti: Ministarstvo unutarnjih poslova 
Opis provedbe aktivnosti: 
Policijska škola „Josip Jović” provodi tri oblika temeljnog obrazovanja za zanimanje policajac/policajka. Temeljnim obrazovanjem smatra se redovito srednjoškolsko obrazovanje učenika kroz 3. i 4. razred Policijske škole, srednjoškolsko obrazovanje odraslih za zanimanje policajac/policajka te temeljni policijski tečaj. Sukladno Strukovnom kurikulumu za stjecanje kvalifikacije policajac/policajka i Strukovnom kurikulumu za stjecanje nove cjelovite kvalifikacije policajac/policajka, teme vezane uz prevenciju zločina iz mržnje i govora mržnje obuhvaćene su u sljedećim modulima: Temeljna ljudska prava, integritet i komunikacija, Policijske ovlasti, Kaznena djela i kriminalističko istraživanje (koja uključuje i kriminalističku prevenciju), kao i u okviru dodatnih psihologijskih tema u navedenim modulima. U okviru modula vezanih za kazneno pravo obrađuju se kaznena djela s kvalifikatornim okolnostima, odnosno kaznena djela motivirana mržnjom. Kroz izvannastavne aktivnosti dodatno se jačaju kompetencije budućih policijskih službenika u pravilnom prepoznavanju nasilja motiviranog mržnjom te se promiče kultura nenasilja i tolerancije.
	POKAZATELJI PROVEDBE i POKAZATELJI uspješnosti provedbe
	
Broj učenika obuhvaćenih programom
	
Broj polaznika obuhvaćenih programom
	
Broj nastavnih sati

	Pokazatelji provedbe u 2025. godini
	
240
	
830
	
3

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131 - Administracija i upravljanje
	/
	/

	ROK PROVEDBE AKTIVNOSTI
	2025.



Mjera 6.3. Jačati svijest o žrtvama genocida (uključujući Holokaust i Samudaripen)
Aktivnost 6.3.1. Uključivanje tema vezanih uz jačanje svijesti o važnosti borbe protiv rasizma, ksenofobije i ostalih oblika nesnošljivosti te svijesti o žrtvama genocida u izvedben plan Stručnog prijediplomskog studija kriminalistike na Veleučilištu kriminalistike i javne sigurnosti
Nositelj provedbe aktivnosti: Ministarstvo unutarnjih poslova 
Opis provedbe aktivnosti: 
Ministarstvo unutarnjih poslova i nadalje kao aktivni suradnik u provedbi mjera kroz obrazovne programe, osobitu pozornost usmjerava na edukaciju polaznika Stručnog prijediplomskog studija Kriminalistike na Veleučilištu kriminalistike i javne sigurnosti i to kroz obrađivanje tema vezanih uz promicanje radne definicije antisemitizma i objašnjenje njegovih oblika (Međunarodni savez za sjećanje na Holokaust) te kroz jačanje svijesti o rasizmu, ksenofobiji i ostalim oblicima nesnošljivosti te svijesti o žrtvama genocida.   
Spomenute teme o svijesti žrtvama genocida ugrađene su unutar kolegija Kazneno pravo, posebice razmatrajući odredbe Glave IX. Kaznenog zakona.
	POKAZATELJI PROVEDBE i POKAZATELJI uspješnosti provedbe
	
Broj studenata obuhvaćenih programom
	
Broj nastavnih sati
	


	Pokazatelji provedbe u 2025. godini
	
120
	
2
	


	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131 - Administracija i upravljanje
	/
	/

	ROK PROVEDBE AKTIVNOSTI
	VI. kvartal 2025.



Aktivnost 6.3.2. Uključivanje tema vezanih uz jačanje svijesti o važnosti borbe protiv rasizma, ksenofobije i ostalih oblika nesnošljivosti te svijesti o žrtvama genocida u programe Policijske škole „Josip Jović“
Nositelj provedbe aktivnosti: Ministarstvo unutarnjih poslova 
Policijska škola „Josip Jović” provodi tri oblika temeljnog obrazovanja za zanimanje policajac/policajka. Temeljnim obrazovanjem smatra se redovito srednjoškolsko obrazovanje učenika kroz 3. i 4. razred Policijske škole, srednjoškolsko obrazovanje odraslih za zanimanje policajac/policajka te temeljni policijski tečaj. Sukladno Strukovnom kurikulumu za stjecanje kvalifikacije policajac/policajka i Strukovnom kurikulumu za stjecanje nove cjelovite kvalifikacije policajac/policajka, teme vezane uz jačanje svijesti o važnosti borbe protiv rasizma, ksenofobije i ostalih oblika nesnošljivosti te svijesti o žrtvama genocida obuhvaćene su u sljedećim modulima: Temeljna ljudska prava, integritet i komunikacija, Policijske ovlasti, Kaznena djela i kriminalističko istraživanje (koja uključuje i kriminalističku prevenciju), kao i u okviru dodatnih psihologijskih tema u navedenim modulima. Kroz izvannastavne aktivnosti i obilježavanje značajnijih datuma, jačaju se kompetencije budućih policijskih službenika vezano uz zaštitu ljudskih prava , kao i jačanju svijesti o žrtvama zločina protiv čovječnosti i genocida.
	POKAZATELJI PROVEDBE i POKAZATELJI uspješnosti provedbe
	
Broj učenika obuhvaćenih planom
	
Broj polaznika obuhvaćenih planom
	
Broj nastavnih sati

	Pokazatelji provedbe u 2025. godini
	
240
	
830
	
3

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	A553131 - Administracija i upravljanje
	/
	/

	ROK PROVEDBE AKTIVNOSTI
	VI. kvartal 2025.



Aktivnost 6.3.3. Promicanje Radne definicije antisemitizma i objašnjenje njegovih oblika koju je usvojio Međunarodni savez za sjećanje na holokaust čija je članica Republika Hrvatska 
Nositelj provedbe: Ministarstvo vanjskih i europskih poslova
Tijekom 2025. godine nije bilo provedbenih aktivnosti.
Aktivnost 6.3.4. Organiziranje učeničkih posjeta Spomen području Jasenovac 
Nositelj provedbe: Ministarstvo znanosti, obrazovanja i mladih
Opis provedbe aktivnosti:
Ministarstvo znanosti, obrazovanja i mladih je omogućilo svim zainteresiranima odgojno-obrazovnim ustanovama u RH realizaciju terenske nastave u Spomen području Jasenovac kako bi učenici osmih razreda osnovne škole te učenici srednjih škola, uz stručnu pripremu i stručno vođenje, mogli unaprijediti znanje o Holokaustu te spoznati razmjere i posljedice počinjenih zločina protiv čovječnosti. U 2025. svoj interes za realizaciju terenske nastave u Spomen području Jasenovac iskazalo je 49 škola, od toga 29 osnovnih i 20 srednjih škola u Republici Hrvatskoj.
Ujedno, tijekom 2025. započela je provedba aktivnosti sudjelovanje hrvatskih učenika i nastavnika[footnoteRef:11] u stvaranju Europske mreže mladih ambasadora Holokausta u sklopu EU projekta NESHAMA. [11:  https://gimnazija-sesnaesta-zg.skole.hr/projekt-neshama/] 

Planirane su aktivnosti u području učenja o Holokaustu, s ciljem osnaživanja kulture sjećanja na Holokaust, prevencije antisemitizma i govora mržnje te obilaska mjesta stradavanja i komemoracije žrtava Holokausta. Redovite online aktivnosti: poučavanje o Holokaustu u Europi, svjedočanstva preživjelih svih zemalja uključenih u EU projekt, istraživanje za potrebe nacionalne prezentacije i izrade autorskoga dokumentarnog filma bit će dopunjeno s dva susreta svih 250 učenika sudionika u projektu iz 5 europskih zemalja. Susreti će se održati: 1. u siječnju 2026. u Parizu u Memorial de la Shoah koji je nositelj projekta te će tom prigodom predstaviti svoje radove i zajednički sudjelovati na komemoraciji žrtvama Holokausta u ožujku 2026. u Oswiencimu/Auschwitzu, a tom prigodom će biti promovirani u prvu generaciju Europskih mladih ambasadora Holokausta i zajednički sudjelovati na komemoraciji žrtvama Holokausta. 

	POKAZATELJI PROVEDBE i POKAZATELJI uspješnosti provedbe
	Broj škola koje su organizirano posjetile spomen područja
	
Broj učenika uključenih u EU projekta NESHAMA

	Broj nastavnika uključenih u EU projekt NESHAMA

	Pokazatelji provedbe u 2025. godini
	59
	50
	5

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)

	Izvori financiranja u 2025. godini
	Državni proračun (euro) MZOM - Aktivnost A579004 Poticanje izvannastavnih aktivnosti u OŠ – 31.139,04 EUR; Aktivnost A580003 - Poticanje izvannastavnih aktivnosti u srednjim školama i visokoškolskom obrazovanju – 30.763,73 EUR
Ukupno – 61.902,77 EUR
	13.000,00

	/

	ROK PROVEDBE AKTIVNOSTI
	IV kvartal 2025.



Aktivnost 6.3.5. Osigurati hrvatske inačice recentnih obrazovnih priručnika i medijskih kampanja međunarodnih organizacija namijenjenih poučavanju o Holokaustu
Nositelj provedbe: Ministarstvo znanosti, obrazovanja i mladih
Opis provedbe aktivnosti:
Osigurati hrvatske inačice recentnih obrazovnih priručnika i medijskih kampanja međunarodnih organizacija: Organizacije Ujedinjenih naroda za obrazovanje, znanost i kulturu (United Nations Educational, Scientific and Cultural Organization – u daljnjem tekstu: UNESCO), Međunarodnog saveza za sjećanje na Holokaust (International Holocaust Remembrance Alliance – u daljnjem tekstu: IHRA) namijenjenih poučavanju o Holokaustu i organizacija seminara i stručnih usavršavanja učitelja za njihovu metodičku primjenu. UNESCO-ove publikacije Vodič za nastavnike „Suprotstavljanje poricanju i iskrivljavanju istine o Holokaustu kroz obrazovanje" i „Suprotstavljanje poricanju i iskrivljavanju istine o Holokaustu kroz obrazovanje / Nastavne jedinice za srednjoškolsko obrazovanje" prevedene su na hrvatski jezik i čekaju odobrenje UNESCO-a za objavu, a u sklopu druge faze UNESCO-ova EU-projekta Pristup antisemitizmu u obrazovanju. UNESCO-ove publikacije prevedene su kako bi se potaknula obrazovna zajednica i ojačali učitelji da izgrade otpornost mladih na antisemitske ideologije.

	POKAZATELJI PROVEDBE i POKAZATELJI uspješnosti provedbe
	Broj priručnika
	
	

	Pokazatelji provedbe u 2025. godini
	2
	
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	Drugi izvori (euro)
UNESCO

	Izvori financiranja u 2025. godini
	/
	/
	12.500,00 

	ROK PROVEDBE AKTIVNOSTI
	IV kvartal 2025. (rok provedbe aktivnosti u cijelosti: IV. kvartal 2026. godine.)



Nositelj provedbe: Agencija za odgoj i obrazovanje
Opis provedbe aktivnosti:
U sklopu stručnog usavršavanja odgojno-obrazovnih djelatnika za poučavanje o Holokaustu Agencija za odgoj i obrazovanje svake godine organizira stručne skupove namijenjene poučavanju o Holokaustu. Tijekom 2025. godine održani su sljedeći stručni skupovi: : Poučavanje i učenje o Holokaustu i sprečavanju zločina protiv čovječnosti; 27. – 29. 1. 2025., Bjelovar (50 sudionika), ŠOA akademija, 13. 2. 2025. Zagreb (28 sudionika), 17.12.2025. (47 sudionika), Holocaust as a Starting Point, 10. 3. 2025., Rijeka (14 sudionika), ) Holokaust kao početna točka; dijalog Hrvatske, Bosne i Hercegovine i Srbije, 15. – 17. 4. 2025. Sarajevo (12 sudionika).
	POKAZATELJI PROVEDBE i POKAZATELJI uspješnosti provedbe
	Broj stručnih skupova za odgojno-obrazovne djelatnike
	Broj sudionika
	

	Pokazatelji provedbe u 2025. godini
	5
	151
	

	IZVORI FINANCIRANJA (iznos sredstava i proračunska pozicija)
	Državni proračun (euro)
	EU financiranje (euro)
	
Drugi izvori (euro)


	Izvori financiranja u 2025. godini
	A767022 Stručno usavršavanje odgojno-obrazovnih djelatnika u sustavu osnovnog i srednjeg školstva
10.606,78
	/
	

	ROK PROVEDBE AKTIVNOSTI
	IV kvartal 2025. 




[bookmark: _Toc164760693]ZAKLJUČAK

Pregledom provedenih aktivnosti za suzbijanje diskriminacije kroz sektorske politike i različita područja razvidno je da su se tijekom prošle godine provele aktivnosti nositelja provedbe koje u trećoj godini provedbe Nacionalnog plana zaštite i promicanja ljudskih prava i suzbijanja diskriminacije za razdoblje do 2027. godine predstavljaju kontinuirane aktivnosti, što pokazuju i ostvareni ishodi za pokazatelje provedbe, kao i ostvarene vrijednosti pokazatelja uspješnosti. Provedbom aktivnosti Akcijskog plana suzbijanja diskriminacije doprinosi se daljnjem osnaživanju državnih službenika, pravosudnih djelatnika, zaposlenika u sustavu socijalne skrbi i prosvjetnih djelatnika za djelovanje na razvoju i provedbi antidiskriminacijske politike u Hrvatskoj. Uključivanjem edukacija o oblicima rasizma povezanih s povijesnim i trenutnim okolnostima nastojalo se prevenirati govor mržnje kod mladih. Također, Akcijski plan suzbijanja diskriminacije donosi mjere koje se bave rješavanjem problema individualnog rasizma i diskriminacije unutar društva, posebice u četiri glavna područja – zapošljavanja i rada, zdravstva, obrazovanja i stanovanja. Najveći dio neprovedenih aktivnosti odnosi se na Ured za ljudska prava i prava nacionalnih manjina, koji je ujedno imao i najveći broj aktivnosti u provedbi te nosio najveći dio razvojnih intervencija. Oko polovice neprovedenih aktivnosti u 2025. povezano je s dvama ESF+ projektima koji su, zbog ograničenih kapaciteta, započeli u 2026. godini čime je odgođena provedba dijela aktivnosti s najvećim potencijalom za razvojni iskorak, dok je provedba dominantno zadržana na razini postojećih i institucionalno uhodanih aktivnosti. 
Niz aktivnosti koje doprinose ciljevima Akcijskog plana za suzbijanje diskriminacije za 2025. godinu proveden je i u okviru provedbe drugih akata strateškog planiranja, a o čemu je informacije moguće pronaći u relevantnim izvješćima nadležnih tijela, a prema Prilogu 4.: Tablični prikaz ukupnog broja mjera/aktivnosti u drugim dokumentima TDU koje uključuju i područje suzbijanja diskriminacije iz Akcijskog plana za suzbijanje diskriminacije za 2025. godinu[footnoteRef:12].  [12:  Dostupan na: https://ljudskaprava.gov.hr/nacionalni-plan-zastite-i-promicanja-ljudskih-prava-i-suzbijanja-diskriminacije-za-razdoblje-do-2027-godine/989
] 

Tijekom izvještajnog razdoblja Ured za ljudska prava i prava nacionalnih manjina, temeljem Uredbe o Uredu za ljudska prava i prava nacionalnih manjina („Narodne novine“, broj 108/25.) pokrenuo je postupak izrade Nacrta Akcijskog plana zaštite i promicanja ljudskih prava 2026. - 2027. godinu i Nacrta Akcijskog plana suzbijanja diskriminacije 2026. - 2027. godinu (Akcijski planovi, za 2026. - 2027.). 

